- Statsministeren må jo lyve, men vi kan si hvordan det egentlig var
- Vi trekker frem de viktigste hendelsene i 2014, og gjennom rebusoppgaver skal komikere gjette hvilken nyhet det er snakk om. Og så snakker vi om det i etterpåklokskapens lys. Det blir spennende å se hva komikerne har fått med seg, forteller Eia til VG. Hvordan skal dere oppsummere året annerledes enn statsministeren? - Statsministeren må jo lyve, mens vi kan si hvordan det egentlig var, sier Eia. - Ja, hun må alltid si at det har vært et spennende år for norsk teater og norsk musikk, og at det har vært et flott år, forteller Johansen. - Og så må hun selvfølgelig være optimistisk fremover mens vi kan si at nå er det så krise, oljeprisen går ned, og festen er over. Hva skal vi leve av? Det kan ikke hun skrike inn i kamera under nyttårstalen, mener Eia før Johansen legger til: - Du kan se det på den hovedpulsåren hennes - at den går litt fortere. Den dunker fortere når hun sier: «Det neste året blir nok et godt år for Norge.» Mye skjedde i året som er gått: Ukraina ble preget av opprør, hele Norge ventet på at Mannen skulle rase og det bryter ut en Ebola-epidemi i Vest-Afrika. Finnes det nyheter man ikke kan tulle med? - Det er ikke så mye man ikke kan tulle med, men død og sykdom er ikke så lett. Men dersom døden er langt unna, så går det. Du skal ikke lenger enn til Ukraina før det kan bli gøy, mener Eia. - Det har skjedd ganske mye artig i år. Når vi først skulle begynne med å oppsummere et år, så var 2014 et bra år. Utenriks har blitt innenriksnyheter igjen, og det er litt gøy. Det har vært både flom og ras, og så Dalai Lama som ikke får komme. Selv om det finnes noen ting som ikke vil funke å spøke med, så må du, som komiker, lete i alle skuffer. Du finner jo fort ut om ting ikke funker, men det finnes alltid noen aspekter som har mulighet for komikk, mener Johansen.Eia og Johansen skal ikke diskutere verdens gang, og årets nyheter alene. Listen over humoristene som skal delta er stjernespekket: Thomas Giertsen, Else Kåss Furuseth, brødrene Ylvisåker og Henriette Steenstrup. Det er én annen person de gjerne skulle hatt med på laget, men som ikke lot seg gjøre. - Hvem er det vi aldri får med oss da? Otto Jespersen? Han vil ikke være med. Han gidder ikke tror jeg, forteller Eia. - Og når du er med på sånne ting så må du møte folk. Jeg tror ikke at det er det han har mest lyst til, sier Johansen. Eia og Johansen mener «Årsrevyen med Harald Eia» er et bra program, og håper at dette kun er begynnelsen. - Vi har et håp om at hvis vi får det til - så gjør vi det igjen neste år. Da har vi lært enda mer. Et slikt program vil alltid være bedre sesong nummer to, sier Johansen. Om det blir et nytt program eller ikke, gjenstår å se. Men én ting er sikkert. Eia og Johansen har signert for tre nye år med TV Norge - og de lover at det kommer mer «Brille». - Vi vet at vi skal lage Brille. Men vi har også tid til å gjøre andre ting, sier Johansen. - Det hadde vært gøy å lage noen dokumentar-ting. TV Norge har jo en lang tradisjon med dokumentarer om folk som gifter seg med geiter og sånn. Det går jo an å hente frem noe av det, ler Eia. «Årsrevyen med Harald Eia» har premiere på TV Norge 6. januar.
Statsminister og kongen har gjort det i alle år - nå skal norske komikere gjøre det samme. I «Årsrevyen med Harald Eia» tar Eia og Bård Tufte Johansen et tilbakeblikk på året som er gått. norske komikere gjøre det samme. I «Årsrevyen med Harald Eia» tar Eia og Bård Tufte Johansen et tilbakeblikk på året som er gått.